da en da nl ca da da de es da da da da da da da da da da da da da da da da da da da da da da da da nb da da da da da da da da da da da da da en da da da nb nb da da da da da da da da da da da da da da da da da da da en da en da en da en da en da en da en da en en da da da da da da da da da en da da en da da de da da da da da da da da da da da da da nl da en da da es nl da
Nu skal affaldet sorteres i JYSK arena | Silkeborg Forsyning
9.2.2022 07:30:00 CET | Silkeborg Forsyning
Et nyt partnerskab mellem Bjerringbro-Silkeborg Håndbold, Silkeborg-Voel KFUM og Silkeborg Forsyning betyder, at affaldet fra håndboldkampe i JYSK arena i Silkeborg fremover bliver sorteret. Samtidig får Silkeborg Forsyning en ny platform til at kommunikere med en vigtig målgruppe om forsyning.
Silkeborg Forsyning leverer nyt sorteringvenlig affaldssystem til JYSK arena. FOTO: Rethink Event.
60.000 årlige håndboldgæster i JYSK arena i Silkeborg skal nu sortere deres affald, når de hepper på de lokale håndboldhelte og -heltinder.
Silkeborg Forsyning leverer, som en del af et nyt partnerskab med de lokale håndboldklubber Bjerringbro-Silkeborg Håndbold og Silkeborg-Voel KFUM, et nyt, bæredygtigt og sorteringsvenligt affaldssystem, der skal erstatte det nuværende system, hvor alt affald ryger i samme spand.
Systemet får debut til kampen på lørdag den 12. februar mellem Bjerringbro-Silkeborg Håndbold og GOG kl. 16.10.
I det nye system skal affaldet sorteres i pap, rest og pant. Dermed vil omkring 50.000 stykker klappepap hver sæson blive sendt til genanvendelse i stedet for at ryge til restaffald. Dertil kommer flere tusinde ølhanke i pap.
Men potentialet er endnu større. Affaldssystemet er meget fleksibelt og kan tilpasses alle typer affald og fungere til alle arrangementer i JYSK arena. Derved kan affald fra de omkring 200.000 årlige gæster i JYSK arena potentielt sorteres, fx når der er koncerter.
Forsyningsdirektør: Vi tager ansvar for bæredygtighed
Partnerskabet mellem Silkeborg Forsyning og de to håndboldklubber er blandt andet kommet i stand ud fra et fælles ønske om at ville hjælpe andre til at arbejde med bæredygtighed, fortæller administrerende direktør i Silkeborg Forsyning, Jens Bastrup:
”I Silkeborg Forsyning tager vi ansvar for at bringe vores faglighed i spil på alle forsyningsområder. Vi så en mulighed for at gøre en meget konkret forskel og hjælpe håndboldklubberne i gang med affaldssortering,” siger han.
Derudover er partnerskabet også en kommunikationskanal og giver synlighed for Silkeborg Forsynings budskaber overfor en vigtig målgruppe, pointerer Jens Bastrup:
”Vi har brug for at komme i dialog med borgerne, fx om den nye måde, vi skal sortere vores affald på. Vi leverer også fjernvarme og vand til tusindvis af kunder i kommunen ligesom vi, ud over affald, håndterer spildevand. Det har vi også brug for at fortælle om fra tid til anden. Det bliver dette partnerskab også en del af,” siger han.
Rune Kristensen (S) er ny formand for Klima- og Miljøudvalget i byrådet i Silkeborg Kommune.
Han hilser det nye partnerskab velkomment, da det inspirerer både borgere og virksomheder til at arbejde med sortering og genanvendelse.
”Jeg hilser alle initiativer velkomne, der fremmer endnu mere affaldssortering og genanvendelse. Det er i den retning, vi skal. Jeg er stor fortaler for, at vi skal lade os inspirere på tværs af sektorer, virksomheder og borgergrupper, så dette nye partnerskab sætter en retning, der er meget positiv og som vi skal videreudvikle,” siger han.
Håndboldklubber: Startskud til større fokus på bæredygtighed
I Bjerringbro-Silkeborg Håndbold og Silkeborg-Voel KFUM sidder der to tilfredse direktører, som kan se håndgribelige resultater på den korte bane og spændende perspektiver på den lange bane.
Direktør i Bjerringbro-Silkeborg Håndbold, Jesper Schou, pointerer at samarbejdet med Silkeborg Forsyning er første skridt på vejen mod en mere strategisk, bæredygtig indsats for klubben:
”Vi ønsker at bidrage til bæredygtighed og samarbejdet med Silkeborg Forsyning gør det muligt for os at komme godt fra land på et meget konkret område. Vi er blevet inspireret til at begynde rejsen nu, så det her er første skridt på vejen mod at agere mere bæredygtigt for Bjerringbro-Silkeborg Håndbold,” siger han.
Også Mikael Bak, der er direktør i Silkeborg-Voel KFUM, ser samarbejdet med Silkeborg Forsyning som et startskud til mere:
”Vi vil gerne være en grøn klub med fokus på bæredygtighed. Det kan dog være en udfordring at omsætte til konkrete initiativer. Men Silkeborg Forsyning har gjort den vision mulig for os på en meget håndgribelig måde, hvor vi gør en forskel fra dag ét. Det er meget tilfredsstillende,” siger han og understreger at de ikke stopper ved affaldssortering, men også vil arbejde med bæredygtighed i flere former på tværs af klubben.
Partnerskabet mellem Silkeborg Forsyning og de to håndboldklubber indeholder også forskellige kommunikationsindsatser og indgår som et element i Silkeborg Forsynings kommunikationsstrategi om mere synlighed.
Eksempelvis bliver Silkeborg Forsyning matchpartner på to kampe i efteråret, hvor der kommer fuld fokus på den nye affaldssortering i ti fraktioner, der bliver indført løbende hen over efteråret 2022.
Systemet hedder Waste Inn og er udviklet af Rethink Event og Don’t Waste It fra Aarhus.
Metallet i Waste Inn er i sig selv bæredygtigt produceret af overskudsmateriale fra en virksomhed, som producerer ventilationsanlæg.
Plastikdelene er produceret af overskudsmateriale af akryl fra solskærme til lastbiler.
I første omgang bliver systemet i JYSK arena udstyret med indsatser til pap, restaffald og pant og er således målrettet omkring 40 hjemmekampe og 60.000 tilskuere om året for Bjerringbro-Silkeborg og Silkeborg Voel-KFUM.
Det er nemt og ligetil at skifte indsatserne til andre affaldstyper. Dermed kan samme system bruges til koncerter og andre arrangementer i JYSK arena.
Silkeborg Kommune vurderer, at der anslået hen over et normalt år vil være omkring 200.000 gæster i JYSK arena ud over håndboldtilskuere.
Det er op til Silkeborg Kommune om systemet skal udvides til at kunne håndtere alle arrangementer.
Silkeborg Forsyning, Bjerringbro-Silkeborg Håndbold og Silkeborg-Voel KFUM har indgået et partnerskab på 2,5 år.
Silkeborg Forsyning bidrager med viden og faglighed om affaldshåndtering og leverer bæredygtige og sorteringsvenlige affaldsbeholdere til JYSK arena.
Partnerskabet med håndboldklubberne indgår som et element i Silkeborg Forsynings kommunikationsstrategi om mere synlighed og kommunikation.
PRESSEINVITATION TIL INTERVIEWS OG PRÆSENTATION AF AFFALDSSYSTEM
Det nye affaldssystem bliver præsenteret til et VIP-arrangementet i JYSK park inden kampen, lørdag den 12. februar.
Pressen er velkommen til VIP-arrangementet fra kl. 15.00 – 16.10. Henvendelse i foyer i JYSK park.
Programmet for VIP-arrangementet er:
Kl. 14.15. VIP-arrangement begynder. Spisning og netværk i JYSK park.
Kl. 15.00. Præsentation af Silkeborg Forsyning som ny samarbejdspartner ved Jens Bastrup og præsentation af affaldssystem. Pressen inviteres.
Kl. 15.30. Præsentation og photoshoot foran sorteringssystem. Pressen inviteres.
Kl. 16.10. Kampstart. Bjerringbro-Silkeborg Håndbold vs. GOG.
Kl. 17.40 Kampen slutter / aftermatch-arrangement i caféen.
Der vil blandt andet være interviewmuligheder med repræsentanter fra Silkeborg Forsyning og håndboldklubberne samt med Jarl Gorridsen, bestyrelsesformand i Silkeborg Forsyning og formand for Miljø- og Klimaudvalget, Rune Kristensen.
Interesserede journalister skal tilmelde sig til presseansvarlig i Bjerringbro-Silkeborg Håndbold, Anne Kildegaard på ak@bjerringbro-silkeborg.dk.
Yderligere oplysninger og kommentarer:
Direktør i Silkeborg Forsyning.
Jens Bastrup. 2938 2844 / jfb@silkeborgforsyning.dk
Direktør i Bjerringbro-Silkeborg Håndbold.
Jesper Schou. 2012 5244 / js@bjerringbro-silkeborg.dk
Direktør I Silkeborg-Voel KFUM.
Michael Bak. 2857 5842 / mb@silkeborgvoel.dk
Formand for Klima- og Miljøudvalget i Silkeborg Kommune.
Rune Kristensen. 2488 3945 / rune.kristensen@silkeborg.dk
Kommunikationsansvarlig i Silkeborg Forsyning.
Bjørn Kock Lærkedahl. 2311 8534 / bkl@silkeborgforsyning.dk
Silkeborg Forsyning leverer nyt sorteringvenlig affaldssystem til JYSK arena. FOTO: Rethink Event.
Silkeborg Forsyning leverer nyt sorteringvenlig affaldssystem til JYSK arena. FOTO: Rethink Event.
Jens Bastrup, administrerende direktør, Silkeborg Forsyning.
Jesper Schou. Direktør, Bjerringbro-Silkeborg Håndbold
Mikael Bak. Direktør, Silkeborg-Voel KFUM
Affaldsfraktionerne i JYSK arena bliver pap, pant og rest. GRAFIK: Rethink Event.
Affaldsfraktionerne i JYSK arena bliver pap, pant og rest. GRAFIK: Rethink Event.
Affaldsfraktionerne i JYSK arena bliver pap, pant og rest. GRAFIK: Rethink Event.
Læs mere om Silkeborg Forsyning
Information om Silkeborg Forsyning
I Silkeborg Forsyning er vi omkring 130 kompetente og engagerede medarbejdere, der i samarbejde med eksterne leverandører hver dag leverer komfortabel, stabil og konkurrencedygtig fjernvarme og rent og velsmagende drikkevand til mange tusinde kunder i Silkeborg Kommune. Vi står også for den miljøbevidste håndtering af affald og spildevand i hele Silkeborg Kommune.
Samlet set når vi alle Silkeborg Kommunes omkring 95.000 borgere med en eller flere af vores ydelser. Vores kunder er meget vigtige for os, og vi vil fortsat forbedre og videreudvikle kundeoplevelsen.
Vi lytter til vores omverden og skaber innovative forsyningsløsninger i samspil med vores kunder og interessenter med fokus på miljø, klima og forsyningssikkerhed.
Følg pressemeddelelser fra Silkeborg Forsyning
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Silkeborg Forsyning
Silkeborg Forsyning beskytter en af Danmarks største drikkevandsboringer mod sprøjtegifte22.3.2022 07:17:00 CET | Pressemeddelelse
Silkeborg Forsyning har indgået en aftale med Jørn og Emil Mortensen, der i mange år har dyrket juletræer ovenpå det vigtigste grundvandsmagasin i Silkeborg Kommune. Aftalen betyder, at der fremover ikke bliver brugt sprøjtegifte på et otte hektar stort areal lige over grundvandsmagasinet.
Fjernvarmeprisen stiger i Silkeborg27.10.2021 16:20:00 CEST | Pressemeddelelse
Historisk høje energipriser betyder, at Silkeborg Forsyning må sætte prisen for fjernvarme op
Nu kan du gøre en forskel for vores klima, vandmiljøet og det rene drikkevand i Silkeborg15.10.2021 07:10:00 CEST | Pressemeddelelse
Silkeborg Forsyning søger to forbrugervalgte bestyrelsesmedlemmer til at tage medansvar for vigtige strategiske beslutninger inden for drikkevand og spildevand.
Silkeborg Forsyning lukker Grauballe ind i varmen17.6.2021 14:38:35 CEST | Pressemeddelelse
Silkeborg Forsyning udvider fjernvarmenettet og vandforsyningen til Grauballe-området, hvor et nyt boligområde i byens sydlige ende i første omgang får glæde af klimavenlig, fremtidssikret fjernvarme og rent drikkevand fra Silkeborg.
Silkeborg satser på solen og slukker for kraftvarmeværket28.5.2021 08:50:31 CEST | Pressemeddelelse
Solen skal gøre arbejdet, når Silkeborgenserne skal bruge fjernvarme og varmt vand i sommermånederne. I dag den 28. maj slukker Silkeborg Forsyning for det store, gasfyrede kraftvarmeværk.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022